text: Sønderborg vil være Europæisk Kulturhovedstad 2017
  22 februar 2011 kl. 18.32
  Stor opbakning syd for grænsen til Sønderborg som Kulturhovedstad.
  Aarhus har været eneste bud som kandidat som Europæisk Kulturhovedstad i 2017. 
  I dag meldte Sønderborg sig officielt som udfordrer.
  Eller rettere: "Sønderborg med Sønderjylland-Schleswig som kandidat til Europæisk Kulturhovedstad 2017".
  Det er dermed meget af regionen, der stiller op.
  Samarbejdet er opstået, fordi overborgmesteren i Flensborg, Simon Faber, er dansk, og hvor idémanden bag kandidaturen, Stephan Kleinschmidt, repræsenterer det tyske mindretal og er kulturudvalgsformand i Sønderborg Kommune. 
  Hvert år udnævnes to europæiske kulturhovedstæder.
  I år er Tallinn i Estland og Turku / Åbo i Finland europæiske kulturhovedstæder.
  